A Bizottság 1201/2003/EK rendelete
(2003. július 4.)
Finnország és Svédország egyes területein a 2003/2004-es gazdasági évben az egyes szántóföldi növények végső vetési időpontjának elhalasztásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1038/2001/EK rendelettel [1] módosított, egyes szántóföldi növények termelői számára támogatási rendszer létrehozásáról szóló, 1999. május 17-i 1251/1999/EK tanácsi rendeletre [2], és különösen annak 9. cikke második bekezdése harmadik francia bekezdésére,
mivel:
(1) Az 1251/1999/EK rendelet 8. cikkének (2) bekezdése megállapítja, hogy csak azok a termelők jogosultak területalapú támogatásra, akik az adott aratást megelőzően legkésőbb május 31-ig elvégezték a vetést.
(2) A legutóbb az 1035/2003/EK rendelettel [3] módosított, az egyes szántóföldi növények termelői számára támogatási rendszer létrehozásáról szóló 1251/1999/EK tanácsi rendelet alkalmazására vonatkozó részletes szabályok megállapításáról szóló, 1999. október 22-i 2316/1999/EK bizottsági rendeletben [4] a Finnországban és Svédországban uralkodó időjárási feltételekre tekintettel a vetési határidőt május 31-ről június 15-re halasztották.
(3) Ebben az évben a különösen kedvezőtlen időjárási feltételek miatt Finnország és Svédország egyes régióiban nem lehetséges a végső vetési időpont betartása.
(4) Ilyen körülmények között a 2003/04. gazdasági évre vonatkozóan a vetési határidőt el kell halasztani.
(5) Az e rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 2003/04. gazdasági évre vonatkozóan a végső vetési időpontot a megjelölt termények és régiók tekintetében a melléklet rögzíti.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Rendelkezéseit 2003. június 16-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. július 4-én.